Nordjyske elever lærer om smagssansen til Smagens Dag, som afholdes onsdag.

Man er næsten fristet til at sige mums. Onsdag er der nemlig Smagens Dag på mange nordjyske skoler for elever i 4.-7. klasse. Dette års tema af Smagens Dag er smag smagen , og her skal eleverne høre om og smage sig gennem de fem grundsmage - sødt, surt, salt, bittert og umami. Det sker på workshops, hvor eleverne lærer at skelne mellem de forskellige smage. Håbet er, at børnene får lyst til at spise forskellige fødevarer. Man regner med at mellem 20.000 og 30.000 børn er med til at smage sig igennem Smagens Dag landet over.